**אֲנִי לֹא יַלְדָּה שֶׁל כִּסֵּא**

שלומית הראבן

**אני לא**

**אַבָּא,**

**אֲנִי לֹא יַלְדָּה שֶׁל כִּסֵא.**

**מַה נַּעֲשֶׂה?**

**כְּשֶׁאֲנִי יוֹשֶׁבֶת יָשָׁר עַל כִּסֵא,**

**כָּל-כָּך מְסֻדֶּרֶת,**

**כְּמוֹ אֵיזוֹ גְּבֶרֶת,**

**בְּפַרְצוּף רְצִינִי –**

**זֹאת לֹא אֲנִי.**

**אֲנִי יַלְדָּה שֶׁל שֻׁלְחָנוֹת,**

**וְיַלְדָּה שֶׁל חַלוֹנוֹת,**

**וְאֲנִי בֶּאֱמֶת חוֹשֶׁבֶת**

**שֶׁקָּצֶה שֶׁל שֻׁלְחָן הוּא מָקוֹם טוֹב לָשֶבֶת,**

**וְאֶדֶן שֶׁל חַלוֹן הֲכִי טוֹב מִכֻּלָּם,**

**כִּי רוֹאִים מְצֻיָּן אֶת כָּל הָעוֹלָם.**

**רוֹאִים עֵצִים וְרוֹאִים עָנָן וְרוֹאִים אוֹרוֹת,**

**כָּל רֶגַע יֵשׁ שָׁם מַשֶּׁהוּ לִרְאוֹת,**

**וכָּל יוֹם רוֹאִים שָׁם מַשֶּׁהוּ חָדָשׁ.**

**אֶתְמוֹל רָאִיתִי שְׁלוֹשָׁה יוֹנְקֵי- דְּבַשׁ,**

**בְּלִי גֻּזְמָה.**

**וְאַתָּה יוֹדֵעַ מָה?**

**לְצַיֵּר הֲכִי נוֹחַ בִּשְׁכִיבָה עַל הַבֶּטֶן**

**אָז תָּבִין, הַכִּסֵא לֹא נָחוּץ לִי בְּעֶצֶם,**

**אֲנִי פָּשׁוּט לֹא יַלְדָּה שֶׁל כִּסֵא.**

**אָז מַה נַּעֲשֶׂה?**